## Rješenje kojim se Marku Bešliću iz Zagreba oduzima dozvola za obavljanje poslova investicijskog savjetnika

### NN 14/2006 (8.2.2006.), Rješenje kojim se Marku Bešliću iz Zagreba oduzima dozvola za obavljanje poslova investicijskog savjetnika

# HRVATSKA AGENCIJA ZA NADZOR FINANCIJSKIH USLUGA

**376**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, po službenoj dužnosti u predmetu
oduzimanja dozvole za obavljanje poslova investicijskog savjetnika Marku Bešliću iz Zagreba, Utješinovićeva
8, na sjednici održanoj 2. veljače 2006. godine donijela je

## RJEŠENJE

1. Marku Bešliću iz
Zagreba, Utješinovićeva 8, oduzima se dozvola za
obavljanje poslova investicijskog savjetnika.

2. Ovo rješenje upisuje se u Registar ovlaštenih
investicijskih savjetnika koji vodi Hrvatska agencija za nadzor financijskih
usluga.

3. Ovo rješenje objavit će se u »Narodnim novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske, klasa: UP/I-450-08/03-02/60 od 13. ožujka 2003. godine,
Marku Bešliću iz Zagreba, Utješinovićeva
8, zaposleniku ovlaštenog društva I.C.F. d.o.o. Zagreb, izdana je na neodređeno
vrijeme dozvola za obavljanje poslova investicijskog savjetnika.

Sukladno odredbi članka 10. stavak 1. Pravilnika
o sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima
(»Narodne novine« br. 143/02), investicijski
savjetnik je dužan kontinuirano obavljati poslove sukladno Zakonu o tržištu
vrijednosnih papira (»Narodne novine« br. 84/02,
dalje: ZTVP) i aktima Hrvatske agencije za nadzor financijskih usluga (dalje:
Agencija). Odredbom članka 58. stavak 1. točka 7. Zakona propisano je da će
Agencija rješenjem oduzeti dozvolu investicijskom savjetniku koji prestane
ispunjavati uvjete na temelju kojih mu je dozvola izdana, ako u roku koji
Agencija odredi te uvjete ne ispuni.

Ovdje valja napomenuti da se, sukladno odredbi
članka 23. Zakona o Hrvatskoj agenciji za nadzor financijskih usluga (»Narodne
novine« br. 140/05, dalje: Zakon), koji je stupio na
snagu 28. studenoga 2005. godine, a primjenjuje se od 1. siječnja 2006. godine,
u ZTVP-u, drugim zakonima i svim podzakonskim
propisima naziv »Komisija za vrijednosne papire Republike Hrvatske« zamjenjuje
nazivom »Hrvatska agencija za nadzor financijskih usluga«, koja je pravni slijednik
Komisije za vrijednosne papire Republike Hrvatske.

Budući da je utvrđeno da Marko Bešlić više nije zaposlenik ovlaštenog društva I.C.F.
d.o.o. Zagreb, to mu je zaključkom klasa: UP/I-450-08/05-02/144 od 22. rujna
2005. godine bio određen rok od 3 (tri) mjeseca za dostavu dokaza da je
zaposlen u ovlaštenom društvu na poslovima trgovine s vrijednosnim papirima. Iz
dostav­nice je razvidno da
je predmetni zaključak uručen Marku Bešliću dana 19.
listopada 2005. godine.

Kako Marko Bešlić nije
u roku od 3 mjeseca (do 19. siječnja 2006. godine), a niti naknadno, Agenciji
dostavio dokaz o zaposlenju, valjalo je riješiti kao u izrijeci ovog rješenja,
dakle oduzeti mu dozvolu za obavljanje poslova investicijskog savjetnika i
brisati ga iz Registra ovlaštenih investicijskih savjetnika, u koji je bio
upisan pod rednim brojem 18 (osamnaest).

Sukladno odredbi članka 8. stavak 3. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se
protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/06-08/05

Urbroj: 326-103/06-1

Zagreb, 2. veljača 2006.

Predsjednik Uprave

**Ante Samodol**, v. r.

Rješenje, NN 14/2006-376